open-index/open-wikipedia-markdown huggingface dataset:
Τυμφαία

right|250px|thumb|Χάρτης του Μακεδονικού Βασιλείου

Η **Τυμφαία** ή **Στυμφαία** είναι ιστορική περιοχή της Άνω Μακεδονίας. Η αρχαία Τυμφαία εκτείνεται στην γεωγραφική περιοχή δυτικά του ρου του Αλιάκμονα που ανήκει σήμερα διοικητικά στην Περιφερειακή Ενότητα Γρεβενών στα νοτιοδυτικά της περιφέρειας Δυτικής Μακεδονίας. Η Τυμφαία αποτελεί μία από τις διοικητικές περιοχές του Μακεδονικού Βασιλείου και εκτεινόταν νότια της επαρχίας της Ορεστίδας και δυτικά της επαρχίας της Ελιμίας.

Η Τυμφαία θεωρείται, από άλλους συγγραφείς, περιοχή της Ηπείρου, πριν ενταχθεί διοικητικά στην Άνω Μακεδονία και στο βασίλειο του Φιλίππου Β' μετά το 355 π.Χ.. Οι κάτοικοι της περιοχής ονομάζονται Τυμφαίοι (Τυμφαῖοι). Σύμφωνα με άλλες πηγές, η περιοχή της Τυμφαίας μέχρι το όρος Τύμφη, αποτελεί περιοχή της Ελιμίας.

## Γεωγραφία

Η αρχαίας Τυμφαία ορίζονταν γεωγραφικά πιθανόν στα βόρεια από τον παραπόταμο του Αλιάκμονα, Πραμορίτσα και τον Αώο, από τον ποταμό Αλιάκμονα στα ανατολικά, στα νότια από τα όρη Χάσια (ίσως μέχρι τον Πηνειό) και στα δυτικά από την οροσειρά της Πίνδου. Στα δυτικά ίσως περιλαβάνει ολόκληρη την περιοχή της βόρειας Πίνδου από το Ζαγόρι έως το Μέτσοβο. Το όνομα της ιστορικής περιοχής προέρχεται από το όρος Τύμφη.

## Ιστορία

Από την περίοδο της Μυκηναϊκής Εποχής μέχρι την κατάλυση του βασιλείου της Τυμφαίας από τον Φίλιππο Β', η περιοχή είναι οικονομικά και πολιτιστικά ανεπτυγμένη. Η αρχαία Αιανή στην Ελιμία και το Άργος Ορεστικόν στην Ορεστίδα, είναι δυό σημαντικές πόλεις της Άνω Μακεδονίας σε συνδυασμό με τα αρχαιολογικά ευρήματα των τελευταίων δεκαετιών, τονίζουν την μεγάλη σημασία της περιοχής και το σημαντικό βιωτικό και πολιτιστικό επίπεδο των κατοίκων του, πριν την προσάρτηση των περιοχών στο Μακεδονικό Βασίλειο του Φιλίππου του Β'.

## Μαρτυρίες

Γραπτές μαρτυρίες για τις αρχαίες πόλεις της περιοχής δεν υπάρχουν πολλές. Στα κείμενα του ιστορικού Διόδωρου Σικελιώτη αναφέρεται η πόλη Τραμπύα, στην οποία εξελίχθηκε στην Ελληνιστική Περίοδο μια μάχη μεταξύ του Πολυπέρχοντα και του Κασσάνδρου, σχετικά με την διαδοχή της Μακεδονίας από τον Ηρακλή, νόθο υιό του Μεγάλου Αλεξάνδρου.. Γειτονική πόλη αναφέρεται και η Βουνείμα από τον Στέφανο τον Βυζάντιο, χτισμένη από τον Οδυσσέα. Επίσης, σημαντική πόλη της περιοχής, και μάλιστα πρωτεύουσά της σύμφωνα με το ιστορικό Στράβων, ιστορείται το Αιγίνιον.

## Ευρήματα

Αρχαιολογικά ευρήματα εντοπίζονται τις τελευταίες δεκαετίες λόγω κυρίως της κατασκευής σημαντικών έργων υποδομής. Κατά την κατασκευή του οδικού άξονα της Εγνατίας Οδού εντοπίστηκαν μυκηναϊκές και μακεδονικές οικιστικές περιοχές κοντά στα χωριά Πριόνια και Κνίδη. Στον ορεινό όγκο, γνωστός είναι και ο αρχαίος οικισμός στη θέση Καστρί στο Πολυνέρι. Στις όχθες του ποταμού Αλιάκμονα, έγιναν κυρίως ανασκαφές κατά την διάρκεια κατασκευής του φράγματος του Ιλαρίωνα. Αρχαίοι οικισμοί εντοπίζονται στη θέση Άγιος Κωνσταντίνος στη Δήμητρα , στη θέση Μεγάλη Πέτρα στο Μοναχίτι  και στη θέση Κεραμαριό στη Παλιουριά .

## Ιστορικά πρόσωπα με καταγωγή από την Τυμφαία

* Πολυπέρχων, έπαρχος της Μακεδονίας κατά την Ελληνιστική Περίοδο.

## Δείτε επίσης
* Περιοχές της αρχαίας Ελλάδας
* Δήμος Τυμφαίων

## Παραπομπές
Ξυλάγγουρο

Το **ξυλάγγουρο** ή **αντζούρι** είναι μια ποικιλία αγγουριού που φυτρώνει σε δέντρο όπως δηλώνει το όνομα του. Στην Ελλάδα καλλιεργείται κυρίως στην Κρήτη όπου καταναλώνεται ευρέως.

Είναι σκληρό και άκαμπτο, καταναλώνεται με το φλούδι και φτάνει γύρω στα 70 εκατοστά σε μήκος. Η φλούδα του είναι ανοιχτού πράσινου χρώματος και αρκετά λεπτή. Η σάρκα του είναι εύγευστη  και  δεν είναι καθόλου πικρή.

Σε χώρες της Μέσης Ανατολής γίνεται τουρσί.


File:Cucumis melo flexuosus.jpg|Ξυλάγγουρο.
File:Αντζουρι.jpg|Αντζούρια προς πώληση σε λαϊκή αγορά στα Χανιά.


## Παραπομπές


## Δείτε επίσης
* Αγγούρι
* Πεπόνι
## Εξωτερικοί σύνδεσμοι
* 
* 

Κατηγορία:Λαχανικά
Κατηγορία:Κολοκυνθοειδή
Παρατήρηση σέλαος στην Ελλάδα

Η **παρατήρηση του [[Σέλας|σέλαος]]** από τον ελληνικό γεωγραφικό χώρο (γεωγραφικό πλάτος 35° βόρειο), υπήρξε ανέκαθεν πολύ σπάνια. Παρά ταύτα επίσημες καταγραφές της παρατήρησης του φαινομένου από Ελλάδα, στη σύγχρονη εποχή, είναι οι ακόλουθες:
* Στις 25 Οκτωβρίου 1870 το Αστεροσκοπείο Αθηνών δέχθηκε τηλεγράφημα από τη Λευκάδα που έστειλε ο Π. Βατσαξής και ενημέρωνε σχετικά περιγράφοντας την παρατήρησή του χωρίς να κάνει μνεία στο σέλας ή να γνωρίζει για αυτό: «*Την 6ην και 55 ώραν εφάνη άνωθεν νεφών μεχρι αστερισμού Μεγάλης Άρκτου πύρινος λάμψις έχουσα κέντρον σώματι φωτεινόν μέχρι ορίζοντος...»*.
* Στις 25 Ιανουαρίου 1938 παρατηρήθηκε σέλας στη περιοχή των Σπετσών.
* Στις 24 Μαρτίου 1940 καταγράφτηκε αυθεντική μαρτυρία εμφάνισης σέλαος πάνω από την Αθήνα και που δημοσίευσε επίσημα το Εργαστήριο Αστρονομίας του Πανεπιστημίου Αθηνών, όταν πολλοί Αθηναίοι υποστήριζαν μεταξύ άλλων πως «θεϊκά πέπλα» σκεπάζουν την Αθήνα. Κατά τον καθηγητή Κ. Μαλτέζο αυτή η εμφάνιση θεωρείται η μεγαλύτερη σε λαμπρότητα εμφάνιση του φαινομένου από το 1870 στον ελλαδικό χώρο.
* Κατά τη μαγνητική καταιγίδα της 20ής Νοεμβρίου 2003, εμφανίστηκε σέλας στην Αθήνα, το οποίο και έχει φωτογραφηθεί. Την επόμενη μέρα αποτέλεσε πρωτοσέλιδο στις ανακοινώσεις της NOAA.

## Πηγές
* Some appearances of the aurora borealis in Greece
* Ευγενίδειο Ίδρυμα, "Πλανητάριο". Σημειώσεις από εκτενή παρουσίαση του θέματος 2004.

Κατηγορία:Ουράνια φαινόμενα
Θανάσης (παιχνίδι)

**Θανάσης** ονομάζεται ένα παιχνίδι που παίζεται με την τράπουλα. Χρησιμοποιούνται όλα τα φύλλα, ενώ τα τζόκερ έχουν ρόλο μπαλαντέρ.

## Σκοπός

Ο σκοπός του παιχνιδιού ειναι ο παίκτης να δημιουργήσει με τα χαρτιά που έχει στα χέρια του μια τετράδα και δυο τριάδες ή όλα στη σειρά ή μια τριάδα και τα άλλα στη σειρά ή μια τετράδα και τα άλλα στη σειρά. Αυτό θα το πετύχει βάζοντας σε σειρά φύλλα του ίδιου χρώματος ή χρησιμοποιώντας μπαλαντέρ [μπαλαντέρ είναι τα τζόκερ και ένα τυχαίο φύλλο από την τράπουλα] το οποίο είναι εφικτό να χρησιμοποιηθεί σε θέση οποίου αλλού χαρτιού επιθυμήσει ο παίκτης. Π.Χ [1 2 3 4] αλλά και [Α Α και μπαλαντέρ] ή [3 3 3 3] .

## Τρόπος παιχνιδιού

Κάθε παίκτης παίρνει 10 φύλλα. Ο καθένας όταν παίζει παίρνει ένα φύλλο και αν του χρειάζεται το κρατάει και αφήνει κάτω ένα άλλο φύλλο που δεν χρειάζεται. Τα φύλλα που είναι κάτω δεν ξαναχρησιμοποιούνται. Μόλις κάποιος φτιάξει τρεις τριάδες ρίχνει τα φύλλα του κάτω. Επόμενο βήμα είναι να δούμε εάν ο αντίπαλος έχει φτιάξει καμιά τριάδα. Τα χαρτιά τα οποία έχει ο αντίπαλος και δεν είναι τριάδα ή τετράδα τα μετράμε. Τα χαρτιά μετριούνται ανάλογα με τον αριθμό που έχουν πάνω τους ενώ οι φιγούρες για δέκα πόντους. Μετά από πολλές παρτίδες μετράμε τους συνολικούς πόντους και όποιος έχει τους λιγότερους κερδίζει.  

Κατηγορία:Χαρτοπαίγνια
Κλειστό Γυμναστήριο Γλυφάδας

Το **Κλειστό Γυμναστήριο Γλυφάδας** είναι μέρος του *Δημοτικού Αθλητικού Κέντρου (ΔΑΚ) Γλυφάδας - Μάκης Λιούγκας* και βρίσκεται στη Γλυφάδα.

Το γυμναστήριο έχει τη δυνατότητα να φιλοξενήσει 3.232 θεατές. Βρίσκεται στην οδό Φοίβης 14 & Αγγέλου Μεταξά σε απόσταση 150 μέτρων από τη Λεωφόρο Ποσειδώνος και η πρόσβαση εξυπηρετείται με γραμμές λεωφορείων και με το τραμ.

Πήρε το όνομα του από το Ματθαίο Λιούγκα, ενός από τους ιδρυτές του ΑΝΟ Γλυφάδας, το 1940.

## Ιστορία
Το κλειστό γυμναστήριο της Γλυφάδας κατασκευάστηκε το 1970 και έως το 1985 χρονιά που κατασκευάστηκε το Στάδιο Ειρήνης και Φιλίας υπήρξε το μεγαλύτερο κλειστό γυμναστήριο στην Αττική. Έχει αποτελέσει την έδρα της Εθνικής ομάδας καλαθοσφαίρισης. 

Εκεί έχουν διεξαχθεί 3 τελικοί κυπέλλου Ελλάδας στην καλαθοσφαίριση στους οποίους έχουν κατακτήσει τον τίτλο οι τρεις μεγάλοι σύλλογοι του ΠΟΚ. Το 1976 διεξήχθη ο πρώτος τελικός του Κυπέλλου καλαθοσφαίρισης ανδρών και ο Ολυμπιακός αναδείχθηκε κυπελλούχος με σκορ 81–69 επί της ΑΕΚ. Το 1981 στον 6ο τελικό του Κυπέλλου καλαθοσφαίρισης κυπελλούχος αναδείχθηκε η ΑΕΚ επικρατώντας του Ηρακλή με σκορ 84–78.  Στον 8ο τελικό Κυπέλλου καλαθοσφαίρισης ο Παναθηναϊκός νίκησε 82-72 τον Ολυμπιακό στη Γλυφάδα και κατάκτησε το τρόπαιο.

Από το 1992 έως το 1995 ήταν η έδρα της ομάδας καλαθοσφαίρισης του Παναθηναϊκού, ο οποίος μετά την απόκτηση του Νίκου Γκάλη μετακόμισε εκεί αναζητώντας μια μεγαλύτερη έδρα, καθώς το κλειστό της Λεωφόρου είχε περιορισμένες δυνατότητες. Με έδρα το κλειστό της Γλυφάδας ο Παναθηναϊκός αναδείχθηκε Κυπελλούχος Ελλάδας το 1993 και αγωνίστηκε 2 χρονιές στην Ευρωλίγκα (1993-94, 1994-95) τις οποίες αναδείχθηκε 3ος στην Ευρώπη. Το γήπεδο χρησιμοποιήθηκε για ένα χρόνο ως έδρα της ομάδας καλαθοσφαίρισης του Πανιωνίου. Την περίοδο 2001-02 υπήρξε η έδρα της ομάδας καλαθοσφαίρισης του Ολυμπιακού.

## Παραπομπές


## Εξωτερικοί σύνδεσμοι
*''stadia.gr'' - Κλειστό Γλυφάδας

Γλυφαδας Κλειστο Γυμναστηριο
Γλυφαδας Κλειστο Γυμναστηριο
Γλυφαδας Κλειστο Γυμναστηριο
Κατηγορία:Δήμος Γλυφάδας
Γλυφαδας Κλειστο Γυμναστηριο
Κανονικό πολύεδρο

**Κανονικό πολύεδρο** λέγεται ένα πολύεδρο, που όλες οι έδρες του είναι ίσα κανονικά πολύγωνα, τα οποία ενώνονται με τον ίδιο τρόπο γύρω από κάθε κορυφή.
Ένα κανονικό πολύεδρο αναγνωρίζεται από το σύμβολο Schläfli της μορφής {ν, μ}, όπου ν είναι ο αριθμός των πλευρών της κάθε έδρας και μ ο αριθμός των εδρών που ενώνονται σε κάθε κορυφή.

Η συνήθης χρήση του όρου αφορά τα πέντε Πλατωνικά στερεά. Ωστόσο, στην ξενόγλωσση αρθρογραφία, εκτός από αυτά τα πέντε κυρτά πολύεδρα, κατατάσσονται ως κανονικά και τέσσερα μη κυρτά πολύεδρα.

## Κυρτά κανονικά πολύεδρα

Υπάρχουν πέντε κυρτά κανονικά πολύεδρα, γνωστά ως Πλατωνικά στερεά:

:

## Μη κυρτά κανονικά πολύεδρα

Υπάρχουν τέσσερα κανονικά αστεροειδή πολύεδρα, των οποίων οι έδρες τέμνουν το πολύεδρο, γνωστά ως πολύεδρα Kepler-Poinsot:

:

Κατηγορία:Ομοιόμορφα πολύεδρα
Δημοκρατία της Μολοσσίας

Η **Δημοκρατία της Μολοσσίας** είναι μη αναγνωρισμένο μικροέθνος, το οποίο ιδρύθηκε από τον Kevin Baugh ημι-χιουμοριστικά ως "μπανανοδημοκρατία" και αποτελούμενο αποκλειστικά από ένα σπίτι, το οποίο αποτελεί την έδρα της λίγο έξω από το Ντέιτον στην Νεβάδα. "Ιδρύθηκε" στις 26 Μαΐου 1977.

Έχει έκταση 2,5 εκτάρια ενώ έχει και τρεις κατοίκους.
Αποτελείται από το σπίτι του προέδρου Kevin Baugh, καθώς και από δυο ακίνητα  που αγόρασε ο πρόεδρος σε Πενσυλβάνια και Καλιφόρνια. Επίσης  ο πρόεδρος ισχυρίζεται ότι του ανήκει ένα σημείο στον Ειρηνικό Ωκεανό και 49.881 τ.χλμ στην Αφροδίτη. Στην δημοκρατία της Μολοσσίας δεν επιτρέπονται πράγματα όπως όπλα, θαλάσσιοι ελέφαντες, γατόψαρα, κρεμμύδια και ό,τι έχει σχέση με το Τέξας, εκτός από την ποπ σταρ Κέλι Κλάρκσον (Kelly Clarkson).

## Παραπομπές


Κατηγορία:Διαδικτυακά φαινόμενα
Κατηγορία:Ηνωμένες Πολιτείες Αμερικής
Κατηγορία:Νεβάδα
Κατηγορία:Μικροέθνη
Λιβάδι

thumb|right|250px|Τοπίο λιβαδιού
Το **λιβάδι** είναι φυσικός βιότοπος και πράσινη έκταση. Μπορεί να είναι φυσικής προέλευσης, η σχηματισμένη υπό την επίδραση του ανθρώπου επάνω στην φύση, χάριν της κτηνοτροφίας. Στην κτηνοτροφία χρησιμεύει για την βοσκή των ζώων, κυρίως βοοειδών, προβάτων και κατσικιών, ενώ διαφέρει από τον αγρό, ο οποίος καλλιεργείται και θερίζεται. 

## Εξωτερικοί σύνδεσμοι
* 
* 

Κατηγορία:Γεωργία (δραστηριότητα)
Κατηγορία:Οικοσυστήματα
Κατηγορία:Δασολογία
Μέχρι τον προπάππο του

[thumb|300px|'''[Τα Καπρίτσια|Capricho Νο.39: *Asta su Abuelo*** (''Μέχρι τον προπάππο του''), [[Φρανθίσκο Γκόγια]], περ. 1797-98,  21,4 x 15 εκ. (εικόνα)/ 30,6 x 20,1 εκ. (χαρτί)]]
Το έργο ***Μέχρι τον προπάππο του**' (ισπανικά: *Asta su abuelo*) είναι το τριακοστό ένατο (39ο) από τη σειρά 80 χαρακτικών [[Τα Καπρίτσια|*Τα Καπρίτσια* (*Los Caprichos*)]] του [[Ισπανία|Ισπανού]] καλλιτέχνη [[Φρανθίσκο Γκόγια]]. Ο  Γκόγια δημιούργησε τα χαρακτικά αυτά κατά τα έτη [[1797]] και [[1798]], και τα δημοσίευσε σαν μία συλλογή έργων το [[1799]]. Περιγράφοντας αυτή τη σειρά έργων, ο καλλιτέχνης ανέφερε ότι απεικονίζει *τις αμέτρητες ιδιορρυθμίες και ανοησίες που υπάρχουν σε κάθε πολιτισμένη κοινωνία, και τις κοινές προκαταλήψεις και τις παραπλανητικές πρακτικές που τα έθιμα, η αμάθεια, ή η ιδιοτέλεια τις έχουν καταστήσει συνήθεις*.

== Το αντικείμενο του έργου ==
Κατά τη χρονική περίοδο που έζησε ο Γκόγια στην Ισπανία ήταν ιδιαίτερα έντονο το φαινόμενο των ιδαλγών (*hidalgos*). Κατά λέξη *hidalgo* σημαίνει *γιος κάποιου'' (hijo de algo). Το γεγονός ότι κάποιος μπορούσε να αναφέρει τα ονόματα ορισμένων προγόνων του, αρκούσε για να θεωρηθεί αυτομάτως μέλος μιας, κατώτερης έστω, αριστοκρατίας και του έδινε την απαραίτητη δικαιολογία για να μην εργάζεται-τουλάχιστον χειρωνακτικά. Το 15% περίπου του πληθυσμού της χώρας θεωρούσε ότι ανήκε σε αυτή ακριβώς την κοινωνική κατηγορία, και επομένως απέφευγε κάθε δημιουργική δραστηριότητα. Οι περισσότεροι από αυτούς ζούσαν φτωχικά επειδή αρνούνταν να εργαστούν. Συχνά ο Γκόγια παρουσίαζε τα μέλη αυτής της τάξης σαν γαϊδάρους οι οποίοι αρκούνται να παρακολουθούν τους ομοίους τους να εργάζονται.

## Προσχέδια

Αρχείο:Dibujo nº72 Album B preparatorio Capricho 39 Goya.jpg
Αρχείο:Prado - Los Caprichos - preparatory drawing - No. 39 - Asta su Abuelo.jpg
Αρχείο:Dibujo preparatorio 2 Capricho 39 Goya.jpg


## Παραπομπές


Κατηγορία:Χαρακτικά του Φρανθίσκο Γκόγια
Κατηγορία:Εκθέματα του Μουσείου του Πράδο (Μαδρίτη)
Δήμος Μπαξεβανίδης

Ο **Δημοσθένης (Δήμος) Μπαξεβανίδης** (γένν. 14 Απριλίου 1988, Κομοτηνή) είναι Έλληνας πρώην ποδοσφαιριστής, ο οποίος αγωνίζονταν ως δεξιός πλάγιος αμυντικός. Κατά την διάρκεια της καριέρας του, αγωνίστηκε για την Δόξα Δράμας, για την Ξάνθη και για τον Απόλλωνα Σμύρνης.

## Ποδοσφαιρική σταδιοδρομία
Αγωνίστηκε στην Skoda Ξάνθη από το έτος 2006 μέχρι το 2008 χωρίς να έχει κάποια επίσημη συμμετοχή και δόθηκε δανεικός το 2007 για να αγωνιστεί στην Β΄ Εθνική ποδοσφαίρου ανδρών με την Δόξα Δράμας. Μετά από μια καλή χρονιά πραγματοποιήθηκε η επιστροφή του στην Skoda Ξάνθη, μετά την εισήγηση του Ουζουνίδη.

Στις 11 Σεπτεμβρίου 2020, μετά από εννέα χρόνια στη Ξάνθη, υπέγραψε μονοετές συμβόλαιο με τον Απόλλωνα Σμύρνης.

## Παραπομπές


## Εξωτερικοί σύνδεσμοι

* Σταδιοδρομία Μπαξεβάνη στο onsports.gr
* Στατιστικά στην επίσημη σελίδα ΑΟ Ξάνθης
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Απόλλων Σμύρνης
Επιφάνεια (αποσαφήνιση)

Με την ονομασία Επιφάνεια απαντούσαν στην αρχαιότητα οι εξής πόλεις:
* Η Επιφάνεια της νοτίου Αρμενίας.
* Η Επιφάνεια της Κιλικίας.
* Η Επιφάνεια, προάστιο της Αντιόχειας.
* Η Επιφάνεια, σελευκιδική μετονομασία των παλαιοτέρων Εκβατάνων στη Μηδία.
* Η Επιφάνεια στις όχθες του Ευφράτη ποταμού.
* Η Επιφάνεια στις όχθες του ποταμού Ορόντη.
* Η Επιφάνεια της Βιθυνίας.
Σανχεντρίν

Με την ονομασία **Σανχεντρίν** φερόταν κατά τους βιβλικούς χρόνους τοπικό δικαστήριο των Εβραίων που έδρευε σε κάθε πόλη. Τα δικαστήρια αυτά ήταν 23μελή.

Το **Μεγάλο Σανχεντρίν** (Μεγάλο Συνέδριο), αποτέλεσε το ανώτατο εβραϊκό νομοθετικό και θρησκευτικό συμβούλιο που λειτουργούσε και ως δικαστήριο το οποίο είχε έδρα την Ιερουσαλήμ, και αποτελούσε τη μεγαλύτερη θρησκευτική αυθεντία του Ιουδαϊσμού στην όλη περιφέρεια της Γης του Ισραήλ, ιδιαίτερα κατά τους ελληνιστικούς χρόνους. Το συνέδριο αυτό συγκροτούταν από τον πρόεδρο που έφερε τον πριγκιπικό τίτλο «Νάση» ή «Νασί», τον μεγάλο Αρχιερέα, τους δύο αντιπροέδρους τον Αμπ-Μπεϊτ-Ντιν και τον Χαμάμ και 67 άλλα μέλη. Το Μεγάλο Σανχεντρίν συνεδρίαζε εκτός εορτών και Σαββάτων.

Η ίδρυση του Σανχεντρίν εντοπίζεται στην εποχή της βασιλείας του Αντιόχου Δ΄ του Επιφανούς, περί το 200 π.Χ. Η δε ονομασία Σανχεντρίν (Συνέδριον) εμφανίζεται περί το 1ο αιώνα π.Χ.

Μετά την καταστροφή της Ιερουσαλήμ, που συνέβη το 70 (μ.Χ.), έπαψε και η λειτουργία του. Κατ΄ άλλους καταληκτικό έτος θεωρείται το 358, όπου προσδιορίζεται η τελευταία δεσμευτική απόφαση που αφορούσε την έκδοση του εβραϊκού ημερολογίου, ενώ τέλος κατ΄ άλλους το 425 όπου διατάχθηκε η διάλυσή του με σχετικό διάταγμα του αυτοκράτορα Θεοδοσίου Β΄. Έκτοτε επιχειρήθηκε μερικές φορές στην ιστορία η αναβίωση του Σαχρεντρίν κάποιες φορές μάλιστα με την υποστήριξη ηγεμόνων (αυτοκρατόρων ή σουλτάνων) αλλά αυτές οι προσπάθειες δεν πρόλαβαν να ευοδωθούν.

Στη σύγχρονη εποχή γίνεται προσπάθεια της ανασύστασης του Μεγάλου Σανχεντρίν στο Ισραήλ,περισσότερο για θρησκευτικούς, αλλά και ιστορικούς λόγους το οποίο θα έχει νομοθετική εξουσία ανώτερη από αυτή του κοινοβούλιου και της κυβέρνησης (θα είναι δηλαδή η υπέρτατη νομοθετική αρχή στην χώρα) και θα αντικαταστήσει το σημερινό Ανώτατο Δικαστήριο του Ισραήλ.

## Σημειώσεις
* Το Μεγάλο Σανχεντρίν αναφέρεται στη Καινή Διαθήκη στη Δίκη του Ιησού Χριστού όταν και προσάχθηκε σ΄ αυτό.
* Το 1806 ο Μέγας Ναπολέων προκειμένου να προσεταιριστεί τους Εβραίους προσπάθησε ανεπιτυχώς να συγκαλέσει μέγα τέτοιο συνέδριο  στο Παρίσι, καλώντας με διακήρυξη εκπροσώπους των Εβραίων από διάφορες χώρες της Ευρώπης.

## Πηγές
* «Εγκυκλοπαίδεια Πάπυρος Larousse Britannica»  τομ.53ος, σελ.159.
* Robert Ambelain "Ιησούς" Εκδόσεις Δίβρης Αθήνα, σελ.380.

## Εξωτερικοί σύνδεσμοι
* Κοσμική και θρησκευτική ιστορία του εβραϊκού Σανχεντρίν
* Αγγλική ιστοσελίδα για επανασύσταση του Σανχεντρίν στο Ισραήλ
* Το Εβραϊκό Δικαστικό Σύστημα από τον Ραβίνο Aryeh Kaplan
* Εβραϊκή εγκυκλοπαίδεια Σανχεντρίν

Κατηγορία:Ιουδαϊσμός
Κατηγορία:Καινή Διαθήκη
Τηθύς (γεωλογία)

thumb|right|350px
Η θάλασσα της **Τηθύος** υπήρξε μεγάλη κεντρική θάλασσα, η οποία εκτεινόταν ανάμεσα στην Ευρασιατική ήπειρο και την Αφρικανική (Γκοντβάνα) στις εξής γεωλογικές περιόδους: σε όλο τον παλαιοζωικό αιώνα και στον μεσοζωικό αιώνα και στην πρώτη περίοδο του καινοζωικού αιώνα, η οποία ονομαζόταν τριτογενής και τώρα πλέον παλαιογενής περίοδος και η οποία περιελάμβανε τρεις εποχές (παλαιόκαινος εποχή, ηώκαινος εποχή, ολιγόκαινος εποχή). Βλ. Βικιπαίδεια, λήμμα Γεωλογικός Χρόνος. Η θάλασσα της Τηθύος ονομάστηκε έτσι χάρη στην αρχαία ελληνική θεότητα των ωκεανών Τηθύς. Σημερινά υπολείμματα της Τηθύος είναι η Μεσόγειος και η Ερυθρά Θάλασσα.

Όλο αυτό το μεγάλο γεωλογικό διάστημα (600 εκατομμύρια χρόνια περίπου) η Τηθύς παρέμεινε μία μακρόστενη θάλασσα που ένωνε τους δύο μεγάλους ωκεανούς της Γης. Έπαθε πολλές μεταβολές και τα όριά της μεταβλήθηκαν αρκετές φορές. Μεγάλη σημασία είχε κατά τις διάφορες ορογενέσεις και μάλιστα κατά την τελευταία αλπική ορογένεση. Μέσα στη θάλασσα αυτή και στα περιθώρια των δύο ηπείρων σχηματίστηκαν θαλάσσιες τάφροι (γεωσύγκλινα), μέσα στα οποία αποτέθηκαν ιζήματα και από αυτά αργότερα δημιουργήθηκαν οι αλπικές οροσειρές όπως οι Άλπεις, τα Πυρηναία, οι Δειναρικές Άλπεις, η Πίνδος, η οροσειρά Ταύρου, κ.λ.π.

Η Τηθύς έγινε εμπόδιο στην ανταλλαγή των χερσαίων πανίδων και χλωρίδων μεταξύ των βόρειων και νότιων περιοχών του μεγαλύτερου μέρους του πλανήτη μας. Το εμπόδιο όμως αυτό δεν ήταν ούτε μόνιμο ούτε αξεπέραστο. Σε πολλές φάσεις της γεωλογικής ιστορίας της Γης δημιουργήθηκαν κατάλληλες συνθήκες για τις επικοινωνίες, ανταλλαγές και μεταναστεύσεις ζώων και φυτών. Μέσα στη θάλασσα αυτή έζησαν στις διάφορες γεωλογικές εποχές πολλά ζώα. Ιδιαίτερη σημασία έχουν τα τρηματοφόρα (νουμμουλίτες, φουσουλίνες, γλιβικερίνες κ.λ.π.), τα κοράλλια, τα βραγχιόποδα, οι βελεμνίτες, οι αμμωνίτες κ.ά. Απολιθώματα αυτών βρίσκονται σήμερα σε πολλά στρώματα πετρωμάτων τα οποία σχηματίστηκαν μέσα στην Τηθύ θάλασσα. Τα απολιθώματα αυτά είναι πολύτιμοι οδηγοί στη γεωλογία, για τον προσδιορισμό, τη χρονολόγηση και την ταξινόμηση των διάφορων στρωμάτων.

Κατηγορία:Παλαιογεωγραφία
Κατηγορία:Ωκεανοί
Ξίδι

thumb|Από τα αριστερά προς τα δεξιά: ξίδι βαλσαμικό, κόκκινο ξίδι και λευκό ξίδι

Το **ξίδι** είναι οξύ (όξινο) υγρό που προέρχεται από τη ζύμωση της αιθανόλης του κρασιού σε αιθανικό οξύ, μετά από χρόνια, χωρίς την προσθήκη ζάχαρης και με τη βοήθεια κάποιων χρήσιμων βακτηρίων. Η αντίδραση που σχηματίζεται είναι η εξής: CH3CH2OH + O2 → CH3COOH + H2O. Το pH του ξιδιού διαφέρει από ξίδι σε ξίδι και κυμαίνεται μεταξύ των τιμών 2,4 έως 3,4. Υπάρχουν διάφορα είδη ξιδιού, όπως το βαλσάμικο, το κόκκινο και το άσπρο. Το ξίδι χρησιμοποιείται σαν βασικό συστατικό στην Ανατολίτικη και Μεσογειακή κουζίνα και σαν όχι τόσο βασικό συστατικό στην Ευρωπαϊκή.

## Ιστορία

Το ξίδι ως παραπροϊόν του κρασιού κατά πάσα πιθανότητα εμφανίστηκε την ίδια χρονική περίοδο με αυτό, δηλαδή τουλάχιστον από τις αρχές της 6ης χιλιετίας π.Χ.  Επίσης, το ξίδι αναφέρεται και στην Βίβλο και συγκεκριμένα στο σημείο όπου ο Ιησούς διψασμένος ζητάει από τους Ρωμαίους νερό και αυτοί του βάζουν στο στόμα ένα σφουγγάρι εμποτισμένο με ξύδι.

## Ποικιλίες

Το ξίδι φτιάχνεται κυρίως από κρασί, αλλά μπορεί να φτιαχτεί και από φρούτα όπως μήλα, ντομάτα και καρύδα, από όσπρια όπως ρύζι και από μπίρα.

## Παραπομπές


## Εξωτερικοί σύνδεσμοι

Κατηγορία:Οξέα
Κατηγορία:Καρυκεύματα
Αρχίας ο Μυτιληναίος

Ο **Αρχίας** υπήρξε ελάχιστα γνωστός ποιητής. Πρέπει να ήταν σύγχρονος του Αρχία του Αντιοχέα, με τον οποίον ο Beckby τον ταυτίζει. Υπάρχουν 4 επιγράμματα στην Παλατινή Ανθολογία με το όνομά του, από τον Στέφανο του Μελέαγρου.

## Πηγές

*Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, λήμμα Αρχίας (4).  
*Pierre Waltz, Anthologie Grecque, ed. Les Belles Lettres, Paris, 1960, vol.V, p. 175.
 

Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Μελεάγρου
Κατηγορία:Παλατινή Ανθολογία
Κατηγορία:Αρχαίοι Λέσβιοι
Πανεπιστήμιο του Κάσσελ

Το **Πανεπιστήμιο του Κάσσελ** (γερμανικά: *Universität Kassel*), που ιδρύθηκε το 1970, είναι ένα από τα νεότερα πανεπιστήμιο στο κρατιδίο της Έσσης και βρίσκεται στο Κάσσελ. Το Σεπτέμβριο του 2010 έχει περίπου 18.113 φοιτητές, υπάρχουν πάνω από 2.120 υπάλληλοι, συμπεριλαμβανομένων των 327 καθηγητών, περίπου 900 άλλα ακαδημαϊκά άτομα, και περίπου 1.100 άτομα τεχνικό και διοικητικό προσωπικό.

Διεθνή θερινά μαθήματα, εντατικά μαθήματα γερμανικών γλωσσών και προγραμμάτα προσανατολισμού για τους ξένους φοιτητές, το κάνουν δημοφιλές και για μη-γερμανόγλωσσους φοιτητές. Κάθε ακαδημαϊκό έτος, πάνω από 100  πάνω από 100 ερευνητές επιδιώκουν ερευνητικά προγράμματα σε συνεργασία με τους συναδέλφους από το Πανεπιστήμιο του Κάσσελ. Το νεόκτιστο *International House* βρίσκεται στην πανεπιστημιούπολη. Διαθέτει ξενώνες για τους διεθνείς επισκέπτες και είναι διαθέσιμο για συναντήσεις, συνέδρια και πολιτιστικές εκδηλώσεις.

Στο πανεπιστήμιο λειτουργεί το Διεθνές Κέντρο Έρευνας για την Ανώτατη Εκπαίδευση και η σχολή καλών τεχνών (Kunsthochschule).

## Εξωτερικοί σύνδεσμοι

*  

Κασσελ
Κατηγορία:Έσση
Κατηγορία:Κάσσελ
Διαστημοδρόμιο

[thumb|Το [Κοσμοδρόμιο του Μπαϊκονούρ]]

Ένα **διαστημοδρόμιο** ή **κοσμοδρόμιο** (ρωσ. *космодром*) είναι ένας χώρος εκτόξευσης διαστημικών οχημάτων.  Η λέξη διαστημοδρόμιο χρησιμοποιείται για να περιγράψει μέρη ικανά να εκτοξεύσουν διαστημόπλοια σε τροχιά. Τα διαστημικά κέντρα αποκαλούνται συχνά διαστημοδρόμια, κυρίως αν προορίζονται και σαν βάση για περαιτέρω ταξίδια.

Κατηγορία:Διαστημικά κέντρα
Deutsche Bank

Η **Deutsche Bank AG** () είναι παγκόσμια εταιρεία χρηματοοικονομικών υπηρεσιών με έδρα τη Φραγκφούρτη. Το τμήμα επενδυτικής τράπεζας είναι στο Λονδίνο. Η τράπεζα απασχολεί περισσότερους από 100.000 ανθρώπους σε 74 χώρες. Με μερίδιο αγοράς 21 τοις εκατό, η Deutsche Bank είναι η μεγαλύτερη έμπορος συναλλάγματος στον κόσμο. 

Ιδρύθηκε το 1870 στο Βερολίνο ως τράπεζα για το εξωτερικό εμπόριο, το Καταστατικό της Τράπεζας εγκρίθηκε στις 22 Ιανουαρίου 1870. Το 1959, η τράπεζα άρχισε τις λιανικές τραπεζικές υπηρεσίες με την εισαγωγή μικρών προσωπικών δανείων. Το 1989, τα πρώτα βήματα προς τη δημιουργία μιας σημαντικής επενδυτικής τραπεζικής παρουσίας ελήφθησαν με την εξαγορά της *Morgan Grenfell*.

Στην τράπεζα ανήκουν οι τράπεζες BHF-Bank, Norisbank και Postbank.

## Παραπομπές


## Εξωτερικοί σύνδεσμοι
* 
*  

Κατηγορία:Φραγκφούρτη
Κατηγορία:Τράπεζες της Γερμανίας
Κατηγορία:Γερμανικά εμπορικά σήματα
Κατηγορία:Εταιρείες στην Οθωμανική Αυτοκρατορία
Πριγκιπάτο του Σίλαντ

Το **Πριγκιπάτο του Σίλαντ** ή **Σιλανδία** (αγγλικά: *Principality of Sealand*) είναι μη αναγνωρισμένο μικροέθνος, το οποίο ιδρύθηκε από τον Πάντι Ρόι Μπέιτς (Paddy Roy Bates) στις 2 Σεπτεμβρίου 1967. Βρίσκεται στη Βόρεια θάλασσα, σε απόσταση 10 χιλιομέτρων από την παραλία του Σάφολκ στην Αγγλία. Στην πραγματικότητα πρόκειται για μια πλατφόρμα-θαλάσσιο οχυρό, 550 τετραγωνικών μέτρων, από την περίοδο του Β΄ Παγκοσμίου Πολέμου. Κανένα κράτος δεν έχει αναγνωρίσει επίσημα το συγκεκριμένο κράτος, αν και ο Μπέιτς υποστηρίζει πως έχει επιτύχει την de facto αναγνώρισή του από τη Γερμανία και το Ηνωμένο Βασίλειο. Το πριγκιπάτο έχει δική του σημαία, σύνταγμα και νόμισμα (δολάριο Σίλαντ), ενώ έχει εκδώσει δικά του γραμματόσημα και διαβατήρια. 

## Νομικό καθεστώς
Το 1987, το Ηνωμένο Βασίλειο επέκτεινε τα χωρικά του ύδατα από 3 σε 12 ναυτικά μίλια (από 6 σε 22 χλμ), φέρνοντας το Πριγκιπάτο εντός των βρετανικών χωρικών υδάτων. Σύμφωνα με τον ακαδημαϊκό της νομικής Τζον Γκίμπσον, υπάρχει μικρή πιθανότητα το Πριγκιπάτο του Σίλαντ να αναγνωριστεί ως κράτος λόγω του ότι είναι μια ανθρωπογενής κατασκευή.

### Αναγνώριση
Το Πριγκιπάτο του Σίλαντ δεν αναγνωρίζεται επίσημα από κανένα διεθνώς αναγνωρισμένο κυρίαρχο κράτος. Ωστόσο, η κυβέρνηση της Σηλανδίας ισχυρίζεται ότι έχει αναγνωριστεί *de facto* από το Ηνωμένο Βασίλειο και τη Γερμανία, λόγω απόφασης του βρετανικού δικαστηρίου και αποστολής διπλωμάτη από τη Γερμανία προς το Σίλαντ.

## Διοίκηση
Ανεξάρτητα από το νομικό της καθεστώς, η Σηλανδία διοικείται από την οικογένεια Μπέιτς σαν να ήταν ένα αναγνωρισμένο ανεξάρτητο κρατίδιο και εκείνοι αυτοπροσδιορίζονται, μάλιστα, ως οι κληρονομικοί "βασιλικοί" ηγέτες της. Ο Ρόι Μπέιτς υπήρξε ο πρώτος που αυτοανακηρύχθηκε Πρίγκηπας της Σηλανδίας και η σύζυγός του η πρώτη που πήρε τον τίτλο της Πριγκίπισσας της Σηλανδίας. Ενώ ο γιός τους, σύμφωνα με την οικογένεια, κατείχε τον τίτλο του "Πρίγκιπα Αντιβασιλέα" *(Prince Regent)* από το 1999 μέχρι και τον θάνατο του Ρόι Μπέιτς το 2012. Περίοδος κατά την οποία ο Μάικλ Μπέιτς υπηρέτησε ως Αρχηγός του Κράτους και της Κυβέρνησης του Πριγκιπάτου. 200px|left|thumb|Το Πριγκιπάτο του Σίλαντ τον Σεπτέμβριο του 2006, μετά την πυρκαγιά που ξέσπασε σε αυτό στις 23 Ιουνίου του ίδιου έτους.

## Παραπομπές


Κατηγορία:Μικροέθνη
Κατηγορία:Τεχνητά νησιά
Κατηγορία:Βόρεια Θάλασσα
Commerzbank

Η **Commerzbank AG** είναι η δεύτερη μεγαλύτερη τράπεζα στη Γερμανία, μετά την Deutsche Bank. Εδρεύει στην Φραγκφούρτη και δραστηριοποιείται κυρίως στην εμπορική τραπεζική, λιανική τραπεζική και την υποθήκευση. Υπέστη ανατροπές στην επενδυτική τραπεζική στις αρχές της δεκαετίας του 2000.

Η Commerzbank διαθέτει εθνικό δίκτυο υποκαταστημάτων σε όλη τη Γερμανία και πολλά υποκαταστήματα στην Ε.Ε. και στην Ευρώπη (και συγκεκριμένα το Λονδίνο, το Λουξεμβούργο, την Πολωνία, την Ισπανία και την Ελβετία). Επίσης, διαθέτει ηγετικό μερίδιο αγοράς στις ηλεκτρονικές τραπεζικές συναλλαγές. Η *Eurohypo* αποτελεί αναπόσπαστο μέρος της Commerzbank. Η Commerzbank εξαγόρασε την ανταγωνιστική *Dresdner Bank* από την ασφαλιστική εταιρεία Allianz.

## Παραπομπές


## Εξωτερικοί σύνδεσμοι
* 
*  

Κατηγορία:Φραγκφούρτη
Κατηγορία:Τράπεζες της Γερμανίας
Bank of China

Η **Bank of China** είναι μια από τις τέσσερις μεγάλες κρατικές τράπεζες της Κίνας. Η έδρα της είναι στο Πεκίνο αλλα διαθέτει και μεγάλο υποκατάστημα στο Χονγκ Κονγκ, απασχολεί 300.000 άτομα. Ιδρύθηκε το 1912 και είναι σήμερα η 8. μεγαλύτερη τράπεζα διεθνώς. Μέχρι το 2005 ήταν αποκλειστικά κρατική τράπεζα, ενώ μετέπειτα υπάρχουν και ιδιωτικά μειοψηφικά μερίδια.

## Παραπομπές


## Εξωτερικοί σύνδεσμοι
* 
*  

Κατηγορία:Δημόσιες τράπεζες
Κατηγορία:Οικονομία της Κίνας
Παρκ ντε Πρενς

Το **Παρκ ντε Πρενς** (γαλλ. *Parc des Princes*, Πάρκο των Πριγκήπων) είναι γήπεδο που βρίσκεται στο 16ο διαμέρισμα (arrondissement) του Παρισιού της Γαλλίας και αποτελεί έδρα της ποδοσφαιρικής ομάδας Παρί Σεν Ζερμέν με χωρητικότητα 48.712 θέσεων. Χτισμένο αρχικά ως ποδηλατοδρόμιο, αποτέλεσε τον τερματισμό του γύρου Γαλλίας από την πρώτη χρονιά του το 1903 μέχρι και την κατεδάφιση της πίστας στα τέλη της δεκαετίας του 1960. Επίσης αποτελούσε την έδρα της εθνικής ομάδας της χώρας μέχρι την κατασκευή του Σταντ ντε Φρανς για τις ανάγκες του Παγκοσμίου Κυπέλλου του 1998. 

Το γήπεδο και οι χώροι του ανήκουν στον δήμο του Παρισιού. Το όνομα του γηπέδου δόθηκε στη γύρω περιοχή τον 18ο αιώνα, όταν και ήταν δάσος στο οποίο συνήθιζε να κυνηγά η βασιλική οικογένεια.

## Παραπομπές


Κατηγορία:Στάδια ποδοσφαίρου στη Γαλλία
Κατηγορία:Αθλητικές εγκαταστάσεις στο Παρίσι
Κατηγορία:Αθλητικές εγκαταστάσεις Θερινών Ολυμπιακών Αγώνων 2024
Κατηγορία:Στάδια ποδοσφαίρου στο Παρίσι
Κατηγορία:Παρί Σεν Ζερμέν
Κατηγορία:Στάδια Παγκοσμίου Κυπέλλου Ποδοσφαίρου 1998
Κατηγορία:Στάδια Ευρωπαϊκού Πρωταθλήματος Ποδοσφαίρου 2016
Σταντ Βελοντρόμ

Το **Σταντ Βελοντρόμ** (γαλλικά: *Stade Vélodrome*) είναι ποδοσφαιρικό γήπεδο στη Μασσαλία της Γαλλίας. Αποτελεί έδρα της ομάδας της Λιγκ 1 Ολιμπίκ Μαρσέιγ, και ήταν γήπεδο του Παγκοσμίου Κυπέλλου του 1998 και του παγκοσμίου κυπέλλου Ράγκμπι του 2007. Αποτελεί τη μεγαλύτερη έδρα ποδοσφαιρικής ομάδας στη Γαλλία, με χωρητικότητα 60.031 θεατές. Το στάδιο επίσης χρησιμοποιείται από την εθνική ομάδα Ράγκμπι της Γαλλίας.

Το ρεκόρ προσέλευσης για παιχνίδι της ομάδας στο Σταντ Βελοντρόμ ήταν 58.897 (στον ημιτελικό του κυπέλλου ΟΥΕΦΑ εναντίον της Νιούκασλ Γιουνάιτεντ το 2004). Επίσης, το στάδιο χρησιμοποιήθηκε για τις ανάγκες του Παγκοσμίου Κυπέλλου του 1998. Το πρώτο ματς που παίχτηκε ήταν το 1937 ανάμεσα στη Μαρσέιγ και την Τορίνο. Όσο για το 2011, υπάρχουν σχέδια για αύξηση της χωρητικότητας σε 67.000 θεατές και να κατασκευαστεί οροφή που να καλύπτει και τις τέσσερις κερκίδες, που σχετίζονται με μια ενδεχόμενη πώληση του συλλόγου.

Η εθνική ομάδα ράγκμπι της Γαλλίας ξεκίνησε ένα εντυπωσιακό σερί νικών στις αρχές της δεκαετίας του 2000. Κέρδισε τη Νέα Ζηλανδία 42–33 το Νοέμβριο του 2000, και το 2001 κέρδισε την Αυστραλία με έναν πόντο. Κέρδισε τη Νότια Αφρική το 2002 και στη συνέχεια την Αγγλία το 2003. Τελικά το σερί τερματίστηκε το 2004 όταν και έχασε 14–24 από την Αργεντινή. Το γήπεδο χρησιμοποιήθηκε το Νοέμβριο του 2009 όταν οι Γάλλοι αντιμετώπισαν τη Νέα Ζηλανδία. Η Γαλλία δεν είναι η μοναδική που έχει χρησιμοποιήσει το Βελοντρόμ τα τελευταία χρόνια. Στις 18 Απριλίου του 2009, η Τουλόν έπαιξε τον αγώνα της για το Τοπ 14 εναντίον της Τουλούζ στο Βελοντρόμ, έχοντας 57.039 θεατές για να δουν τη νίκη της Τουλόν με 14-6, μια νίκη που αποδείχτηκε καθοριστική για την πάλη για την αποφυγή του υποβιβασμού που έδωσε τη σεζόν 2008-09 η Τουλόν. Η Τουλόν έδωσε δύο παιχνίδια στο Βελοντρόμ τα επόμενα δύο χρόνια. Στο Βελοντρόμ έγιναν και οι δύο ημιτελικοί του Τοπ 14 της σεζόν 2010-11.



 Stade vélodrome - pelouse et virage nord.jpg|Πριν την ανακαίνιση



## Παραπομπές


## Εξωτερικοί σύνδεσμοι

*Σελίδα του γηπέδου στην επίσημη ιστοσελίδα της ομάδας 
*Προορισμός Μαρσέιγ – rugbyworldcup.com

Βελοντρομ
Κατηγορία:Ολιμπίκ Μαρσέιγ
Κατηγορία:Αθλητικές εγκαταστάσεις Θερινών Ολυμπιακών Αγώνων 2024
Κατηγορία:Στάδια Παγκοσμίου Κυπέλλου Ποδοσφαίρου 1998
Κατηγορία:Στάδια Ευρωπαϊκού Πρωταθλήματος Ποδοσφαίρου 2016
Ακρωτήριο (αρχιτεκτονική)

μικρογραφία|Ακρωτήριο στην Λευκωσία
Στην Αρχιτεκτονική, **ακρωτήρια** ονομάζονται τα κοσμήματα που τοποθετούνται πάνω ακριβώς από τις τρεις γωνίες του αετώματος των αρχαίων ναών ή νεοκλασικών κτιρίων και τα οποία μπορεί να είναι είτε κεραμικά, είτε μαρμάρινα, είτε σπανιότερα μεταλλικά, και σήμερα ίσως γύψινα ή τσιμέντινα, άλλοτε σε γεωμετρικά σχήματα και άλλοτε με παραστάσεις μυθικών τεράτων ή εκ του φυτικού βασιλείου. Όχι όμως και σπάνια πολυσύνθετες γλυπτές παραστάσεις, έργα τέχνης, με αρχαίες λύρες, γλαύκες (κουκουβάγιες), σφίγγες (όπως στην Ακαδημία Αθηνών σήμερα) ή και ανθρώπινες μορφές. Η πιο προσφιλής και συνήθης παράσταση ακρωτηρίου ήταν εκείνη της θεάς Νίκης.

Κατηγορία:Αρχιτεκτονικά στοιχεία κτιρίων
Λεωνίδας ο Αλεξανδρεύς

Ο **Λεωνίδας ο Αλεξανδρεύς** ήταν Έλληνας επιγραμματοποιός του 1ου μ.Χ. αιώνα. 

## Βιογραφικά στοιχεία
Γεννήθηκε στην Αίγυπτο και πήγε στη Ρώμη όπου εργάστηκε σαν γραμματικός. Έγραψε τρία βιβλία επιγραμμάτων που τα ονόμασε «Χάριτες» και τα αφιέρωσε στον αυτοκράτορα. Πολλά από τα επιγράμματά του είναι ισόψηφα, δηλ. κάθε δίστιχο του καθενός δίνει το ίδιο άθροισμα αν τα γράμματά του ληφθούν υπ’ όψιν σαν (ελληνικοί) αριθμοί. Στην Παλατινή Ανθολογία σώθηκαν 43 περίπου επιγράμματά του. 

## Πηγές

* Βασίλης Λαζανάς, *Αρχαία ελληνικά επιγράμματα εμπνευσμένα από την Κόρινθο και την περιοχή της*, Αθήνα, 1971, σ. 142
* Pierre Waltz, Anthologie Grecque, ed. Les Belles Lettres, Paris, 1960, vol.,ΙΙΙ p. 188
* Peter Jay, The Greek Anthology, ed. Allen Lane, 1973, p. 266

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Ανθολογία του Πλανούδη
Κύριλλος (επιγραμματοποιός)

Ο **Κύριλλος** ήταν ποιητής / επιγραμματοποιός, του οποίου έχει διασωθεί ένα μόνο επίγραμμα στην Παλατινή Ανθολογία του 10ου αιώνα. 

Το επιγράμμά του βρισκόταν στην παλαιότερη συλλογή Στέφανος του Φιλίππου του Θεσσαλονικέα του 1ου αιώνα, μέρος της οποίας σώθηκε στην Παλατινή ανθολογία. Δεν είναι γνωστός από άλλη πηγή.

Το επίγραμμά του έχει ως εξής:

ΙΧ 369
:Πάγκαλον ἐστ' ἐπίγραμμα τὸ δίστιχον· 
:ἢν δὲ παρέλθῃς τοὺς τρεῖς,
:ῥαψωδεῖς κοὐκ ἐπίγραμμα λέγεις.

(μετάφραση)
:Θαυμάσιο είναι το επίγραμμα το δίστιχο,
:εάν δε τους τρεις τους στίχους ξεπεράσει,
:ραψωδία και όχι επίγραμμα έχεις γράψει.

## Πηγές
*Pierre Waltz, Anthologie Grecque, ed. Les Belles Lettres, Paris, 1960, vol.VIII, p. 369.

## Παραπομπές

Κατηγορία:Στέφανος του Φιλίππου
Κατηγορία:Παλατινή Ανθολογία
Κατηγορία:Ανθολογία του Πλανούδη
Λεόντιος ο σχολαστικός

Ο **Λεόντιος ο σχολαστικός** (6ος αιώνας), επικαλούμενος και "Μινώταυρος", ήταν Βυζαντινός νομομαθής, σύγχρονος του Ιουστινιανού, αντιπροσωπευτικός ποιητής της εποχής του. Περιλαμβανόταν στον ''Κύκλο'' του Αγαθία και στην Παλατινή Ανθολογία σώζονται 23 επιγράμματά του που είναι αναθηματικά, επιδεικτικά, επιτύμβια και εγκωμιαστικά προσώπων και έργων τέχνης.

## Παραπομπές


## Πηγές
*Εγκυκλοπαίδεια Πάπυρος-Λαρούς-Μπριτάννικα, λήμμα  Λεόντιος 
*Pierre Waltz, Anthologie Grecque, ed. Les Belles Lettres, Paris, 1960, vol.II, p. 144.
*Peter Jay, The Greek Anthology, ed. Allen Lane, 1973, p. 357.

Κατηγορία:Κύκλος του Αγαθία
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Βυζαντινοί του 6ου αιώνα
Εύηνος ο Ασκαλωνίτης

Ο **Εύηνος ο Ασκαλωνίτης** ήταν Έλληνας ποιητής που έζησε μεταξύ του 50 π.Χ.-50 μ.Χ. Σώζεται ένα επίγραμμά του στην Παλατινή Ανθολογία (IX 75) από τον Στέφανο του Φιλίππου του Θεσσαλονικέως. Είναι ενδεχόμενο κάποια από τα έξι επιγράμματα που αποδίδονται στην Ανθολογία σε Εύηνο χωρίς προσδιορισμό να είναι δικά του.

## Παραπομπές


## Πηγές

* Αλέξανδρος Ρίζος Ραγκαβής, Λεξικό της Ελληνικής Αρχαιολογίας, 1891
* Pierre Waltz, Anthologie Grecque, ed. Les Belles Lettres, Paris, 1960, vol.VIII, p. 284.
* εγκυκλοπαίδεια Πάπυρος-Λαρούς-Μπριτάννικα, λήμμα Εύηνος

Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Φιλίππου
Κατηγορία:Παλατινή Ανθολογία
Κατηγορία:Ανθολογία του Πλανούδη
Θυμοκλής

Ο **Θυμοκλής** ήταν αρχαίος ποιητής, από τον οποίο σώζεται στην Παλατινή Ανθολογία μόνο ένα ωραιότατο επίγραμμά του από την Μούσα Παιδική του Στράτωνα (XII 32). Δεν είναι γνωστός από άλλες πηγές.

## Πηγές

*Peter Jay, The Greek Anthology, ed. Allen Lane, 1973, p. 113.

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Μούσα Παιδική
Αμμιανός

Ο **Αμμιανός** ήταν Έλληνας ποιητής που έζησε στις αρχές του Β΄ μ.Χ. αιώνα κι έγραψε σκωπτικά επιγράμματα εναντίον των ημιμαθών σοφιστών και ρητόρων. Στην Παλατινή Ανθολογία σώζονται 26 επιγράμματά του από το Ανθολόγιο του Διογενιανού.

## Πηγές

*Pierre Waltz, Anthologie Palatine, ed. Les Belles Lettres, v.VIII, p.279.
*Peter Jay, The Greek Anthology, ed. Allen Lane, 1973, p. 267.

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Ανθολόγιο του Διογενιανού
Κατηγορία:Ανθολογία του Πλανούδη
Γήπεδο Α.Ο.Ξ.

Το **Γήπεδο Α.Ο.Ξ.** είναι στάδιο στη Ξάνθη, οι προσπάθειες για την κατασκευή του, ξεκίνησαν το 1906. Λόγω, όμως, της απαγόρευσης τέτοιων δραστηριοτήτων από τις Τουρκικές αρχές, τα έργα ματαιώθηκαν και μετά την επανίδρυση του Ορφέα το 1908 οι εργασίες ξεκίνησαν και το στάδιο φιλοξένησε διάφορες γυμναστικές εκδηλώσεις και αγώνες στίβου. Το πρώτο επίσημο ποδοσφαιρικό παιχνίδι πραγματοποιήθηκε στις 4 Οκτωβρίου (ημέρα που απελευθερώθηκε η πόλη από τους Βούλγαρους) το 1919. 

## Ανακαίνιση
Μετά από 3 χρόνια άρχισαν και πάλι εργασίες για να πάρει το γήπεδο την μορφή που έχει σχεδόν μέχρι σήμερα με την ολοκλήρωση της βόρειας εξέδρας (η οποία αργότερα απέκτησε σκέπαστρο). Το 1989 δημιουργήθηκε το "πέταλο" επί υφυπουργείας Κίμωνα Κουλούρη (παίρνοντας το όνομα του αποθανώντα γιου του), την σεζόν 1981-82 τοποθετείται χλοοτάπητας, ενώ στο τέλος της σεζόν 1988-89 (την χρονιά της ανόδου στην Α' κατηγορία) ολοκληρώθηκε η νότια μεγάλη κερκίδα (στην οποία στεγάστηκαν τα δημοσιογραφικά θεωρεία) η οποία ήταν σκεπασμένη με σκέπαστρο. Μέχρι το 2000 η χωρητικότητα του γηπέδου άγγιζε τις 12000 θέσεις. Την σεζόν εκείνη, τοποθετήθηκαν καθίσματα και η χωρητικότητα μειώθηκε στις 9500. Το ρεκόρ εισιτηρίων του γηπέδου είναι με τον ΠΑΟΚ με 11764 εισιτήρια. Μετά από διαφωνίες με τον Ερασιτέχνη της ομάδας το 2004 η Skoda Ξάνθη μεταφέρθηκε στο Ξάνθη Αρένα και το γήπεδο παρέμεινε στον Ερασιτέχνη και στον Ορφέα. Το τελευταίο παιχνίδι της Skoda Ξάνθη στο γήπεδο του Α.Ο.Ξ. είναι με τον Ηρακλή (22/05/04), που κέρδισε με 0-1 που του χάρισε και την σωτηρία.

Από το 2022 ο Α.Ο. Ξάνθη άρχισε να το ξαναχρησιμοποιεί και πάλι ως αγωνιστική έδρα.

## Παραπομπές



## Εξωτερικοί Σύνδεσμοι
*stadia.gr Χαρακτηριστικά
*Σκόντα Ξάνθη Ιστορία γηπέδου
*wikimapia.org http://wikimapia.org/9623544/el/%CE%93%CE%AE%CF%80%CE%B5%CE%B4%CE%BF-%CE%91-%CE%9F-%CE%9E%CE%AC%CE%BD%CE%B8%CE%B7%CF%82

Ξανθης 
Γηπεδο ΑΟΞ
Γηπεδο
Κατηγορία:Ορφέας Ξάνθης
Όντρια

Τα **Όντρια** *(ή και *Όδρυα*)* είναι ορεινός όγκος του όρους Βοΐου που βρίσκεται στο σύνορο των περιφερειακών ενοτήτων Κοζάνης και Καστοριάς. Χωρίζονται σε Μεγάλα Όντρια (1.589 μ.) και Μικρά Όντρια (1.530 μ.). Πρόκειται για δύο μεγάλα υψιπέδια τα όρια των οποίων είναι σαφή καθώς περιβάλλονται από εντυπωσιακούς κάθετους βράχους ("*ζωνάρια*" για τους ντόπιους). Τα Όντρια θεωρούνται ένα μέρος πέρα για πέρα ιδιαίτερο αφού είναι γεμάτα από δολίνες και σκεπάζονται σε ένα αρκετά μεγάλο τμήμα τους από πυκνά δάση βελανιδιάς και οξιάς. Πρόκειται για έναν από τους πιο παρθένους ορεινούς όγκους της περιοχής αφού η ανθρώπινη παρεμβάση τόσο στα Μικρά όσο και στα Μεγάλα Όντρια είναι μηδαμινή. 

Η πρόσβαση στα Όντρια δεν είναι τόσο εύκολη για άτομα χωρίς εξοικείωση με τις ορεινές διαδρομές λόγω της απότομης κλίσης του εδάφους μέχρι και τα "*ζωνάρια*" αλλά και της έλλειψης σηματοδοτημένων μονοπατιών.

## Φωτοθήκη

 Image:124 Libeshovo Stones.jpg | Βράχοι της κορυφογραμμής των Οντρίων κοντά στον Άγιο Ηλία.
 Image:125 Libeshovo Stones.jpg | Βράχοι της κορυφογραμμής των Οντρίων κοντά στον Άγιο Ηλία.
 Image:126 Libeshovo Stones.jpg | Βράχοι της κορυφογραμμής των Οντρίων κοντά στον Άγιο Ηλία.


## Πηγές
*ΕΛΛΗΝΟ - ΑΛΒΑΝΙΚΟ ΟΛΟΚΛΗΡΩΜΕΝΟ ΣΥΣΤΗΜΑ ΔΙΑΧΕΙΡΙΣΗΣ ΠΥΡΟΣΒΕΣΗΣ ΣΤΗΝ ΟΡΕΙΝΗ ΠΕΡΙΟΧΗ ΤΩΝ ΕΛΛΗΝΟ - ΑΛΒΑΝΙΚΩΝ ΣΥΝΟΡΩΝ, Νομαρχιακή Αυτοδιοίκηση Καστοριάς

Κατηγορία:Βουνά της Κοζάνης
Κατηγορία:Βουνά της Καστοριάς
Μικροέθνος

Με το όνομα **μικροέθνος** χαρακτηρίζονται πολύ μικρές οντότητες με ελάχιστο πληθυσμό και έκταση τα οποία δεν είναι διεθνώς αναγνωρισμένα. Τέτοιες οντότητες, συνήθως είναι δημιουργήματα ενός ανθρώπου ή μιας οικογένειας όπως το Πριγκιπάτο του Σίλαντ και η Δημοκρατία της Μολοσσίας. Στο χαρακτηρισμό μικροέθνη δεν περιλαμβάνονται αποσχιστικά κινήματα αλλά οντότητες που η κύρια ύπαρξή τους υποστηρίζεται από δημοσιεύσεις των δημιουργών τους ή σε διαδικτυακή παρουσία. Ο χαρακτηρισμός «μικροέθνη» έχει εμφανιστεί μετά το 1970.

## Μερικά μικροέθνη

Κατηγορία:Διεθνές Δίκαιο

Κατηγορία:Πολιτικοί νεολογισμοί
Μαργαρίνη

right|thumb|300px|Μαργαρίνη σε κοινή συσκευασία.

Η **μαργαρίνη** είναι τρόφιμο βιομηχανικής προελεύσεως που αποτελείται κυρίως από φυτικά λίπη και πολύ λιγότερο έως καθόλου πλέον από ζωικά λίπη, υπό μορφή γαλακτώματος. Η μαργαρίνη έχει ημιστερεά μορφή που συνήθως επιτυγχάνεται με γαλακτοματοποίηση και λιγότερο συχνά με υδρογόνωση, μοιάζει στο βούτυρο στην εμφάνιση και στην υφή της, και χρησιμοποιείται κατά κύριο λόγο στη μαγειρική και ζαχαροπλαστική. Η μαργαρίνη περιέχει και νερό, σε ορισμένες παραλλαγές της και αλάτι ενώ συνήθως είναι εμπλουτισμένη και με βιταμίνες.

## Τρόπος παρασκευής
Η μαργαρίνη είναι προϊόν που παρασκευάζεται με φυτικά έλαια, όπως αραβοσιτέλαιο, ηλιέλαιο, σογιέλαιο, κραμβέλαιο και άλλα σε συνδυασμούς τους, ή μόνα τους. Με την ανάδειξη των ευεργετικών ιδιοτήτων του ελαιολάδου στη διατροφή τα τελευταία χρόνια παράγεται μαργαρίνη με προσθήκη ελαιολάδου που δεν ξεπερνά το 30% επί του συνόλου των φυτικών λιπών. Η βασική διαδικασία παραγωγής επιτυγχάνεται συνήθως με την γαλακτοματοποίηση των φυτικών ελαίων με σκοπό να αποκτήσουν μικρότερη ρευστότητα. Η υδρογόνωση ως διαδικασία παραγωγής μαργαρινών είναι πλέον λιγότερο συχνή, λόγω των trans κορεσμένων λιπαρών που δημιουργεί, τα οποία θεωρούνται τα πλέον επικίνδυνα για την υγεία λιπαρά.

## Είδη μαργαρίνης
Οι μαργαρίνες ταξινομούνται, ως προς τις περιεκτικότητες τους σε διάφορες ουσίες, ως εξής: 
* Ως προς την υφή τους σε σκληρές, μαλακές (soft) και ρευστές τύπου *Φυτίνης* για ευκολότερη επάλειψη στο ψωμί
* Ως προς το αλάτι που περιέχουν σε ανάλατες, ελαφρώς αλατισμένες και αλατισμένες
* Ως προς τα έλαια που περιέχουν σε μαργαρίνες με ή χωρίς ελαιόλαδο
* Ως προς τις βιταμίνες με τις οποίες είναι εμπλουτισμένες.
* Ως προς τις ουσίες που τις καθιστούν λειτουργικά τρόφιμα, όπως μαργαρίνη εμπλουτισμένη με φυτικές στερόλες (ουσίες που μειώνουν την χοληστερίνη μέχρι και 10%) ή με κάλιο που ρυθμίζει την πίεση.

* Ως προς την ανάμειξη τους με άλλα τρόφιμα όπως η μαργαρίνη με γιαούρτι και η μαργαρίνη με βούτυρο.

## Χρήσεις
Χρησιμοποιείται ευρύτατα στη ζαχαροπλαστική και στην αρτοποιία για την παρασκευή γλυκών όπως κέικ, τουρτών και πολλών άλλων. Χρησιμοποιείται στη μαγειρική για τον εμπλουτισμό των συνταγών με έναν παράγοντα λίπους και στο τσιγάρισμα και τηγάνισμα. Η πιο απλή του χρήση είναι η κατανάλωση του, ως νωπού στο ψωμί και στα σάντουιτς.

## Πηγές
* *Λεξικό της Νέας Ελληνικής Γλώσσας* του Γεωργίου Μπαμπινιώτη, Β έκδοση, σελίδα 1048. ISBN 960-86190-1-7
* *Τι είπε ο Αϊνστάιν στο Μάγειρα του;* του ROBERT L. WOLKE. Εκδόσεις Παπασωτηρίου, σελίδα 74, ISBN 960-7530-35-7
## Παραπομπές

## Εξωτερικοί συνδεσμοι
* 
* 

Κατηγορία:Τρόφιμα φυτικής προέλευσης
Κατηγορία:Αλείμματα
Κατηγορία:Μαγειρικά λίπη
Χάνου Μίκολα

Ο **Χάνου Μίκολα** (πλήρες όνομα:Hannu Olavi Mikkola) είναι πρώην οδηγός αγώνων. Γεννήθηκε στο Γιοένσου της Φινλανδίας στις 24 Μαΐου του 1942. Αναδείχθηκε παγκόσμιος πρωταθλητής ράλι το 1983.
thumb|αριστερά|200px|Το Audi Quattro του Χάνου Μίκολα.

## Παραπομπές


## Εξωτερικοί σύνδεσμοι
* 

Κατηγορία:Φινλανδοί οδηγοί αγωνιστικών αυτοκινήτων
Αθήναιος ο επιγραμματοποιός

Ο **Αθήναιος ο επιγραμματοποιός** ήταν αρχαίος Έλληνας ποιητής, που μνημονεύεται από τον Διογένη Λαέρτιο, συγγραφέα του 3ου αιώνα μ.Χ. (VI, 14 και VII, 30) και δεν πρέπει να ταυτίζεται με τον Αθήναιο τον Ναυκρατίτη, συγγραφέα των *Δειπνοσοφιστών*. Σώζεται ένα επίγραμμά του στην Παλατινή Ανθολογία (ΙΧ 496), το ίδιο κείμενο που βρίσκεται στον Διογένη τον Λαέρτιο.

## Αναφορές


Αθηναιο
Αβλάβιος Ιλλούστριος

Ο **Αβλάβιος Ιλλούστριος** ήταν ποιητής του 5ου αιώνα, που διετέλεσε επίσκοπος Νικαίας. Καταγόταν από την Γαλατία της Μ. Ασίας, και ήταν γνώριμος του Λιβάνιου και του Γρηγορίου Ναζιανζηνού, με τους οποίους αλληλογραφούσε. Στη συλλογή επιγραμμάτων του 10ου αιώνα Παλατινή Ανθολογία σώζεται ένα επίγραμμά του (ΙΧ 762) από τον Κύκλο του Αγαθία του 6ου αιώνα. Το ίδιο επίγραμμα διασώθηκε και στην Ανθολογία του Πλανούδη (L.4, T.32, E.12).

## Παραπομπές


## Πηγές

* Pierre Waltz: Anthologie Palatine, ed. Les Belles Lettres, τόμος VIII, σελ.&nbsp;279
* *Εγκυκλοπαίδεια Πάπυρος-Λαρούς-Μπριτάννικα*, λήμμα «Αβλάβιος»

Κατηγορία:Βυζαντινοί λόγιοι
Κατηγορία:Επίσκοποι του 5ου αιώνα
Κατηγορία:Παλατινή Ανθολογία
Κατηγορία:Κύκλος του Αγαθία
Κατηγορία:Ανθολογία του Πλανούδη
Κατηγορία:Βυζαντινοί του 5ου αιώνα
Κατηγορία:Ιλλούστριοι
Άγις ο Αργείος

Ο **Άγις ο Αργείος** (Αρχ. **Ἄγις**) ήταν αρχαίος Έλληνας ποιητής από το Άργος και σύγχρονος του Μεγάλου Αλεξάνδρου, τον οποίο συνόδεψε στην μικρασιαστική εκστρατεία. Ο Κούρτιος όπως και ο Αρριανός και ο Πλούταρχος τον περιγράφουν ως κόλακα του βασιλέα. Ο Κούρτιος μάλιστα τον αποκαλεί "συνθέτη των χειρότερων ποιημάτων μετά τον Χοιρίλο " ("pessimorum carminum post Choerilum conditor"). 

Ο Αθήναιος αναφέρει τον Άγι ως συγγραφέα ενός έργου για την τέχνη του μαγειρέματος (ὀψαρτυτικά).

Από κάποιους θεωρείται ότι είναι ο Άγις του οποίου επίγραμμα έχει σωθεί στην Παλατινή Ανθολογία.

## Αναφορές


Κατηγορία:Αρχαίοι Έλληνες επιγραμματοποιοί
Κατηγορία:Αρχαίοι Αργείοι
Αδαίος ο Μακεδών

Ο **Αδαίος ο Μακεδών** ήταν Έλληνας ποιητής που περιλαμβανόταν στον *Στέφανο* του Μελέαγρου. Ο Πιέρ Βαλτς (*Pierre Waltz*) τον ταυτίζει με τον ρήτορα Αδδαίο, σύγχρονο του Σενέκα του πρεσβύτερου και αναφερόμενο στις Controversiae του Λατίνου συγγραφέα, ενώ ο Γιόχαν Γιάκομπ Ράισκε (*Johann Jakob Reiske*) υποστήριξε πως ο Αδαίος ο Μυτιληναίος είναι το ίδιο πρόσωπο.. 

Στην Παλατινή Ανθολογία σώζονται τέσσερα επιγράμματά του (VI 228 και 258, IX 300, X 20), τρία από τα οποία υπήρχαν και στην Ανθολογία του Πλανούδη. Με το όνομα Αδαίος ή Αδδαίος (αλλά όχι με το επίθετο «ο Μακεδών») υπάρχουν και άλλα ποιήματα στην Παλατινή Ανθολογία.

## Πηγές
*  Pierre Waltz, Anthologie Palatine, ed. Les Belles Lettres, v.ΙΙΙ , p.&nbsp;183.
*  Peter Jay, The Greek Anthology, ed. Allen Lane, 1973, p.&nbsp;223.

## Αναφορές


Κατηγορία:Αρχαίοι Έλληνες επιγραμματοποιοί
Κατηγορία:Αρχαίοι Μακεδόνες
Κατηγορία:Στέφανος του Μελεάγρου
Κατηγορία:Παλατινή Ανθολογία
Κατηγορία:Ανθολογία του Πλανούδη
Χριστόδωρος

Ο **Χριστόδωρος**, αναφέρεται και ο *Ιλούστριος* από τον αντίστοιχο τιμητικό αξίωμα που είχε. Υπήρξε ποιητής από την Αίγυπτο σύγχρονος του αυτοκράτορα Αναστάσιου Α'. Έγραψε *Ισαυρικά* σε έξι βιβλία και διάφορα ποιήματα που εξυμνούσαν πόλεις της αυτοκρατορίας. Το μόνο που σώζεται είναι η *Έκφρασις* περιγραφές δηλ. των αγαλμάτων που βρίσκονταν στο δημόσιο γυμναστήριο του Ζευξίππου στην Κωνσταντινούπολη. Απαρτίζεται από 416 δακτυλικούς εξάμετρους στίχους και αποτελεί το δεύτερο βιβλίο της Παλατινής Ανθολογίας.

## Δείτε επίσης
* Ερμής Σανδαλίζων

## Πηγές
* Pierre Waltz: *Anthologie Grecque*, ed. Les Belles Lettres, Παρίσι 1960, τόμ. Ι, σελ. 133
* *Εγκυκλοπαίδεια Πάπυρος-Λαρούς-Μπριτάννικα*, λήμμα «Χριστόδωρος»

## Εξωτερικοί σύνδεσμοι

Κατηγορία:Βυζαντινοί ποιητές
Κατηγορία:Μεσαιωνικοί ποιητές
Κατηγορία:Αιγύπτιοι ποιητές
Κατηγορία:Βυζαντινοί του 6ου αιώνα
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Ιλλούστριοι
Κλαυδιανός

Ο **Κλαυδιανός** ήταν επικός ποιητής από την Αλεξάνδρεια, σύγχρονος του αυτοκράτορα Θεοδοσίου Β'. Έγραψε ποιήματα που εξυμνούσαν διάφορες πόλεις της αυτοκρατορίας. Στην Παλατινή Ανθολογία σώζονται επτά επιγράμματά του. Δεν πρέπει να ταυτίζεται με τον Λατίνο ποιητή Κλαύδιο Κλαυδιανό, επίσης από την Αλεξάνδρεια, που δραστηριοποιήθηκε στη Ρώμη επί Ονωρίου. 

## Παραπομπές


## Πηγές
*Pierre Waltz, Anthologie Grecque, ed. Les Belles Lettres, Paris, 1960, vol.Ι, p. 133.

Κατηγορία:Αρχαίοι Έλληνες επικοί ποιητές
Κατηγορία:Ανθολογία του Πλανούδη
Κατηγορία:Παλατινή Ανθολογία
Κατηγορία:Βιογραφία-επέκταση
Κατηγορία:Συλλογή του Παλλαδά
Ιγνάτιος μάγιστρος

Ο **Ιγνάτιος μάγιστρος** ήταν ποιητής του τέλους του ένατου αιώνα. Στην Παλατινή Ανθολογία σώζεται ένα επίγραμμά του (Ignatius magister Grammaticorum) (I  109) και άλλα τέσσερα αποδίδονται σε Ιγνάτιο χωρίς ειδικότερο προσδιορισμό (XV 29, 30, 31, 39).

## Πηγές
*Pierre Waltz, Anthologie Grecque, ed. Les Belles Lettres, Paris, 1960, vol.Ι, p. 134.
Κατηγορία:Παλατινή Ανθολογία
Άγις

Το όνομα **Άγις** μπορεί να αναφέρεται στους:

*Άγις Α΄, βασιλιάς της Σπάρτης, ιδρυτής της Δυναστείας των Αγιαδών.
*Άγις Β΄, βασιλιάς της Σπάρτης.
*Άγις Γ΄, βασιλιάς της Σπάρτης.
*Άγις Δ΄, βασιλιάς της Σπάρτης.
*Άγις της Παιονίας, βασιλιάς της Παιονίας.
*Άγις ο Ηλείος, αρχαίος ολυμπιονίκης του σταδίου
*Άγις ο Αργείος, ποιητής.
*Άγις (επιγραμματοποιός).
*Άγις Στίνας, πολιτικός και θεωρητικός.

Κατηγορία:Αποσαφηνίσεις ονομάτων
Μαρίνος ο Νεαπολίτης

Ο **Μαρίνος ο Νεαπολίτης** ήταν νεοπλατωνικός φιλόσοφος, μαθητής του Πρόκλου, τον οποίο διαδέχθηκε το 485 ως διευθυντής της Νέας Ακαδημίας και του οποίου έγραψε την βιογραφία. Στην Παλατινή Ανθολογία σώζονται δύο επιγράμματά του από τον *Κύκλο* του Αγαθία. Άλλα δύο αποδίδονται σε Μαρίνο χωρίς ειδικότερο προσδιορισμό.

## Παραπομπές


## Πηγές
*Pierre Waltz, Anthologie Grecque, ed. Les Belles Lettres, Paris, 1960, vol.Ι, p. 134.

## Εξωτερικοί σύνδεσμοι
*[Marinus (philosopher)](http://en.wikisource.org/wiki/1911_Encyclop%C3%A6dia_Britannica/Marinus_(philosopher)), 1911 Encyclopædia Britannica (11η έκδοση) (από το wikisource, αγγλόγλωσση έκδοση)
*The life of Proclus by Marinus, or concerning felicity

Κατηγορία:Αρχαίοι Έλληνες φιλόσοφοι
Κατηγορία:Νεοπλατωνικοί φιλόσοφοι
Κατηγορία:Παλατινή Ανθολογία
Κατηγορία:Κύκλος του Αγαθία
Κατηγορία:Παλαιστίνη
Κατηγορία:Βυζαντινοί του 5ου αιώνα